CELEX: 62021TN0444
Language: lv
Date: 2021-07-23 00:00:00
Title: Lieta T-444/21: Prasība, kas celta 2021. gada 23. jūlijā – Ryanair/Komisija

6.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 357/34
            
         
      Prasība, kas celta 2021. gada 23. jūlijā – Ryanair/Komisija
      (Lieta T-444/21)
      (2021/C 357/51)
      Tiesvedības valoda – angļu
      
         Lietas dalībnieki
      
      
         Prasītāja: Ryanair DAC (Sordsa [Swords], Īrija) (pārstāvji: E. Vahida, F.-C. Laprévote, V. Blanc, S. Rating un I.-G. Metaxas-Maranghidis, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt atbildētājas 2021. gada 12. marta lēmumu par valsts atbalstu SA.60113 – Finnair – COVID-19 – hybrid loan 107.2.b (1) un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Ar pirmo pamatu tiek apgalvots, ka atbildētāja ir nepareizi piemērojusi LESD 107. panta 2. punkta b) apakšpunktu un ir pieļāvusi acīmredzamas kļūdas vērtējumā, veicot pārbaudi par atbalsta samērīgumu attiecībā pret COVID-19 krīzes izraisīto kaitējumu.
               
            
                  2.
               
               
                  Ar otro pamatu tiek apgalvots, ka atbildētāja ir pārkāpusi konkrētas LESD normas un nav ievērojusi vispārējos Eiropas Savienības tiesību principus, kuri kopš astoņdesmito gadu nogales ir bijuši pamatā gaisa pārvadājumu liberalizācijai Savienībā (proti, nediskriminēšana, pakalpojumu sniegšanas brīvība, kas gaisa pārvadājumu jomai piemērots ar Regulu Nr. 1008/2008 (2), un brīvība veikt uzņēmējdarbību).
               
            
                  3.
               
               
                  Ar trešo pamatu tiek apgalvots, ka atbildētāja, neraugoties uz nopietnajām grūtībām, nav uzsākusi formālu izmeklēšanas procedūru, un ir pārkāpusi prasītājas procesuālās tiesības.
               
            
                  4.
               
               
                  Ar ceturto pamatu tiek apgalvots, ka atbildētāja nav izpildījusi LESD 296. panta 2. punktā noteikto pienākumu norādīt pamatojumu.
               
            
         (1)  OV 2021, C 240, 14. lpp.
      
      
         (2)  Eiropas Parlamenta un Padomes 2008. gada 24. septembra Regula (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) (dokuments attiecas uz EEZ) (OV 2008, L 293, 3. lpp.).